筵上贈小英
作者：張詠
朝代：宋

paragraphs: 天教傳百花，摶作小英明如花。
住近桃花坊北面，門庭掩映如仙家。
美人宜稱言不得，龍腦熏衣香入骨。
維揚軟縠如雲英，毫郡輕紗若蟬翼。
我疑天上婺女星之精，偷入筵中名小英。
又疑王母侍兒初失意，謫向人間爲飲妓。
不然何得膚如紅玉初碾成，眼似秋波雙臉橫。
舞態因風欲飛去，歌聲遏雲長且清。
有時歌罷下香砌，幾人魂魄遥相驚。
人看小英心不足，我看小英心本足。
爲我高歌送一杯，我今贈爾新翻曲。